gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl ast gl gl gl gl gl gl gl gl gl gl gl gl gl de en sv fr de de gl gl gl gl gl gl gl es gl gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - A Xunta "reformula" os centros Quérote
Sábado, 01 de outubro de 2022
Até o de agora especializados en orientación afectivo-sexual, tratarán outros temas como drogodependencias, imaxe corporal ou condución responsábel.
Ao xeito da reformulación das galescolas, que pasaron a integrarse na Galiña Azul, a Xunta de Galiza deu agora un paso adiante para reinventar a Rede de Asesoramento Afectivo-Sexual para a Mocidade, máis coñecida como os centros Quérote.
Despois de varios meses de silencio absoluto sobre o futuro destes exitosos espazos de información ideados polo Goberno bipartito, a Consellaría de Traballo, de quen dependen na actualidade, anunciou que asumirán agora máis competencias no asesoramento da mocidade. Trátase, dixo a conselleira Beatriz Mato, de ofrecer aos mozos a “información de xeito transversal”.
Dous millóns de euros e mesmo persoal
Os centros pasarán agora a chamarse “Quérote +” e ampliaranse a todos os centros de xuventude, pasando dos sete que operan actualmente até 18 en toda Galiza. Entre a información que ofrecerán aos mozos incorpórase agora asesoramento en problemas de drogodependencias, imaxe corporal, convivencia, bulling e ciberbulling e condución responsábel.
Segundo adiantou Mato, este plan terá un custe total de dous millóns de euros até 2012, que se adicarán á realización das reformas necesarias nos diferentes centros. Porén, o cadro de persoal destes centros, que actualmente suma 51 traballadores, non experimentará ningunha ampliación. “Esta equipa de traballadores dá perfectamente para atender estes centros”, dixo o director xeral de Xuventude, Ovidio Rodeiro, quen asegurou que unha parte importante das consultas realízanse vía internet.
De Casas da Xuventude a “Espazo Xove”
Doutra banda, a conselleira tamén anunciou que se reformarán os equipamentos, funcións e infraestruturas da rede de Casas da Xuventude que, ademais, pasarán agora a chamarse “Espazo Xove”. O obxectivo, dixo, é “homoxeneizar os seus servizos” e que estes centros dispoñan dos “mesmos departamentos” en cada cidade e amosen “todos os recursos dispoñíbeis para os mozos”.
Baixo a coordinación desta rede de “Espazos Xoves” funcionarán os xa mencionados “Centros Quérote +”. Ofrecerase así, din dende a Xunta, “os mesmos servizos en cada cidade dende unha perspectiva autonómica e non local”.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Na actualidade, Galiza conta con sete centros Quérote: en Santiago, Lugo, Ourense, Burela, Vigo, Ferrol e A Coruña
Beatriz Mato durante a presentación / Imaxe: Conchi Paz
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto